Vodacom se goeie nuus vir Gautrain-gebruikers - Maroela Media
Dit beteken dat 4G en 4G+-dekking nou dadelik beskikbaar is op die roetes in Rosebank, Sandton, Marlboro en Midrand met spoed vinniger as 100Mb/s in die ondergrondse omgewing.
Andries Delport, hoof tegnologiese beampte van Vodacom, het verduidelik dit beteken gebruikers kan steeds oproepe maak, e-posse lees, boodskappe stuur en die internet gebruik wanneer hulle in die Gautrain reis.
Delport het gesê die volgende fase van die projek is om dekking te verbeter op die roete tussen Marlboro en OR Tambo Internasionale Lughawe, en tussen Marlboro en Pretoria om ŉ ononderbroke ervaring vir alle Gautrain-gebruikers te verseker.
Volgens hom het Vodacom die afgelope twee jaar minstens R17 miljard spandeer om dié dekking aan sy klante te bied.
Vodacom het vroeër vanjaar sy 4G+-diens beskikbaar gemaak by Gautrain-stasies in Sandton, Rosebank en Parkstasie, bykomend tot die 2G, 3G en 4G-dekking wat in 2015 by dié stasies ontplooi is.
Foto’s: 81-jarige SA’ner se ontwerpe op talle internasionale produkte
Jusnette · 3 jare gelede
Fantastiese nuus! Ek kom dit nou al vir ‘n rukkie agter en vandat ek na my nuwe geupgrade het, het ek verseker die benefit!
Dankie Vodacom, met al die challenges, is ek nogsteeds ‘n gelukkige gebruiker!!